google/wiki40b huggingface dataset:
Kostol svätého Mikuláša (Stará Ľubovňa)

História

Kostol, ktorý je dominantou Námestia svätého Mikuláša v Starej Ľubovni sa nachádza na vyvýšenine nad riekou Poprad. Podľa miestnej tradície bol vystavaný v roku 1280 (Václav Mencl). Pôvodne sa jednalo o jednoloďovú stavbu s pravouhlo zakončenou svätyňou a západne orientovanou vežou. Kostol bol rozširovaný v období renesancie. Začiatkom 17. storočia ku kostolu pristavali kaplnku svätej Anny. Výstavba kaplnky pravdepodobne súvisí s pôsobením Bratstva sv. Anny, ktoré bolo v Ľubovni založené v roku 1604. Neskôr pribudla kaplnka Panny Márie Ružencovej, slúžiaca Bratstvu Sv. ruženca. V druhej polovici 17. storočia bola upravená sakristia do dnešnej podoby, v tomto období pôsobí v meste kamenárska škola, ktorú spomína aj farská kronika. V druhej polovici 18. storočia je kostol barokovo upravovaný, dochádza k rozšíreniu na trojlodie a novému zaklenutiu hlavnej lode aj presbytéria. Interiér je doplnený o emporu so štukovou výzdobou. Do roku 1780 bol okolo kostola cintorín. V roku 1843 postihol kostol požiar, ktorý zničil krov a poškodil vežu, ktorá bola následne nadstavaná. Obnovy sa dočkal kostol v roku 1905, interiér bol vyzdobený výmaľbou od rožňavského maliara Júluisa Adama. V roku 2016 boli sondážnym výskumom odkryté časti stredovekej výmaľby na severnej stene presbytéria. Ide o výjavy z pašiového cyklu a jeden obraz Kľanania sa troch kráľov.

Architektúra kostola

Kostol je trojloďová stavba s východne orientovanou svätyňou.  Jeho barokový interiér ukrýva niekoľko umeleckých diel, ako víťazný oblúk z konca 13. storočia, neskorogotickú kamennú krstiteľnicu, sochu „Madona z Ľubovne“ z roku 1360, gotické pastofórium, či neskorogotické náhrobné dosky. Historicky cenný je aj hlavný barokový oltár sv. Mikuláša – biskupa, bočné oltáre a plastika Oplakávanie Krista. Zaujímavosťou sú doposiaľ nepreskúmané krypty pod kostolom.
Havranie vrchy

Vymedzenie

Tento podcelok leží v severozápadnej časti pohoria medzi Spišskou Novou Vsou a Dobšinou. Na severozápade susedí so Slovenským rajom (podcelok Spišsko-gemerského krasu), na západe so Stolicou (podcelok Stolických vrchov) a na juhozápade s Dobšinským predhorím, patriacim do Revúckej vrchoviny. Južným a východným smerom pokračujú Volovské vrchy podcelkami Knola a Hnilecké vrchy, na severozápade územie klesá do Hornádskej kotliny a jej podcelku Hornádske podolie.
Dhjána

Dhjána (-sanskritský kmeň) alebo dhjánam (-sanskritský nominatív) je VII. stupeň aštangajogy: cvičenie prehĺbenej sústredenosti, meditácia - ničím nerušený tok obsahu vedomia, rozjímanie.
Milan Dvorščík

Športová kariéra

Milan Dvorščík chcel byť pôvodne tenista no nakoniec vyhrala cyklistika. Začínal s ňou v roku 1982. Vyhral juniorské etapové preteky vo Švajčiarsku a dokonca vyhral aj náročnú etapu na Corbeyrier. O rok neskôr pri obhajobe skončil celkovo štvrtý, ale dokázal porážať budúcich víťazov etáp na Giro d’Italia, Rebellina, Michele Bartola či Francesca Casagrandeho.
Výpočet tímov, v ktorých Milan Dvorščík pôsobil je pomerne dlhý. Ako junior pôsobil v Dubnici nad Váhom, Dukle Brno, Gres de Nules (Španielsko), Murcii (farma pre tím Kelme), Avianca Telecom, De Nardi-Pasta Montegrappa (slovensko-talianske zoskupenie). Najdlhšie však bol členom Dukly Trenčín.

Rozhodca

Od roku 2003 je Milan Dvorščík cyklistickým rozhodcom UCI. Začínal na dráhe, v roku 2006 pridal cestu a v roku 2008 aj cyklokros. Keďže podľa nariadenia UCI môžu rozhodcovia rozhodovať len v dvoch odvetviach, vybral si cestu a cyklokros.

Zaujímavosť

Milan Dvorščík je talent na svetové jazyky, ovláda ich sedem. Venuje sa aj poradenstvu v oblasti zdravého životného štýlu.
Animal Liberation Front

Animal Liberation Front (ALF) je skupina radikálnych ochrancov práv zvierat, ktorí uskutočňujú priame akcie na ich oslobodenie a ochranu. Ich konania sú často v rozpore so zákonom ako napríklad oslobodzovanie zvierat z laboratórií a kožušinových fariem, sabotáže testovacích a výskumných zariadení a ďalšie. Tieto akcie bývajú označované ako ekoterorizmus.
Za zakladateľa organizácie je považovaný britský aktivista za práva zvierat Ronnie Lee, ktorý ju v roku 1976 pomenoval. Podľa ALF filozofie môže byť akýkoľvek čin, ktorý podporí oslobodenie zvierat bez ublíženia ľudí a zvierat, považovaný za ALF akciu.
ALF nie je členská organizácia ale skupina odporu bez vodcu. Pôsobí ako zastrešenie pre činy aktivistov. Bunky ALF sú aktívne v 42 krajinách, vrátane Slovenska. Podľa dokumentu Behind the Mask z roku 2006 je celé hnutie decentralizované a bez vodcu. Bunky operujú samostatne a môžu sa skladať iba z jedného člena.
V januári 2005 označilo Americké ministerstvo pre vnútornú bezpečnosť ALF ako teroristickú hrozbu.
Le Bignon-Mirabeau

Poloha

Obec má rozlohu 12,83 km². Najvyšší bod je položený 141 m n. m. a najnižší bod 112 m n. m.

Obyvateľstvo

Počet obyvateľov obce je 297 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta IIHF v inline hokeji

Majstrovstvá sveta IIHF v inline hokeji je medzinárodné podujatie národných družstiev v inline hokeji, ktoré usporadúva Medzinárodná hokejová federácia (IIHF) od roku 1996. Majstrovstvá sveta sa konali každý rok, od roku 2015 sa prešlo na dvojročný cyklus. Od roku 2003 sú rozdelené do dvoch výkonnostných divízií. Najviac titulov majstra sveta drží tím Spojených štátov, ktorý ich získal 7.
Frôlois

Poloha

Obec má rozlohu 34,77 km². Najvyšší bod je položený 482 m n. m. a najnižší bod 299 m n. m.

Obyvateľstvo

Počet obyvateľov obce je 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rebeka Lešková

Životopis

Narodila sa v rodine slovenského barokového náboženského spisovateľa Martina Laučeka a jeho manželky Zuzany rodenej Šebökovej ako jedna z deviatich dcér (mala ešte päť bratov). Vzdelanie získala v Skalici. Žila vo Vyšnej Slanej, v rokoch 1783 – 1792 v Skalici, neskôr so svojím manželom žila v rokoch 1792 – 1793 v Křižliciach, v roku 1793 v Krabšiciach, v rokoch 1794 – 1798 v Prahe, v rokoch 1798 – 1810 v Dunaegyháze a od roku 1810 v Kiskőrösi.

Tvorba

Bola jednou z prvých slovenských poetiek. Stala sa členkou Puchmajerovej družiny a spolupracovala s Josefom Dobrovským. Venovala sa písaniu vlastnej poézie, ale taktiež zostavovala ľudové piesne, ktoré využil neskôr Ján Kollár pri zostavovaní svojej zbierky Národné spievanky.
Derodontidae

Derodontidae je čeľaď chrobákov vo svojej vlastnej nadčeladi Derodontoidea. V čeľadi je 10 druhov v 4 rodoch. Chrobáky tejto čeľadi sú malí, medzi 2 a 6 mm dĺžky, so štítkom so zubatými okrajmi, čo týmto chrobákom dalo aj ich meno. Rodu Laricobius tieto zuby na štítku chýbajú.
Bojana (rieka)

Priebeh toku

Bojana vyteká zo Skadarského jazera južne od Skadaru a v meandroch tečie na juhozápad. Blízko pod odtokom z jazera priberá desaťkrát väčší prítok Drin, ktorého severné rameno sa do nej vlieva od veľkej povodne v roku 1858. Od dediny Muriqan k ústiu do Drinskej zátoky tvorí albánsko-čiernohorskú hranicu.

Vodný stav

Priemerný prietok v ústí je približne 352 m³/s. V dobe veľkých povodní sa zvyšuje hladina Skadarského jazera, ktoré zaplavuje brehy pri meste Skadar.

Využitie

Na rieke je možná lodná doprava, ale väčšiemu využitiu sú prekážkou nízke mosty.
Ménodotos z Rodosu

Ménodotos (starogr. Μηνόδοτος – Ménodotos) bol grécky sochár v 1. storočí pred Kr.
Ménodotos, syn a žiak sochára Charmolaa, pochádzal z Rodosu, kde tvoril v 1. polovici 1. stor. pred Kr. Svedectvom jeho tvorby sú jeho menom signované podstavce zo sôch, ktoré objavili v mestách Lindos a Rodos. V rokoch 88 až 85 pred Kr. v meste Lindos spolu s otcom vytesali sochu miestneho kňaza božstiev Atény Lindskej, Dia Poliea, Artemidy Kekoie a Dionýza, venovanú od kňazov Apolóna Pythia a v meste Rodos neznámu sochu (nápis je poškodený, ale išlo tu zrejme o sochu osobnosti, ktorá sa vyznamenala v námornej bitke) zasvätenú bohom.
V meste Lindos sa podpísal na základňu neznámej sochy (datovanej do rokov 100 až 70 pred Kr.) a spolu so sochárom Charinom z Laodikeie na podstavec sochy významnej osobnosti, ktorú si obyvatelia mesta poctili okolo roku 70 pred Kr.
Ruské námorné letectvo

Štruktúra leteckých jednotiek

Tento zoznam zobrazuje rozsah pôsobnosti leteckých jednotiek ruského námorného letectva v roku 2019:
Ian McKellen

Detstvo  a mladosť

Narodil sa v Burnley, Lancashire, Anglicko, ale väčšinu detstva prežil vo Wigane. Jeho otec Murray McKellen bol stavebný inžinier. Mal o 5 rokov staršiu sestru Jean. Boli silne kresťanská, ale nie ortodoxná rodina. Keď mal 12 rokov, zomrela mu matka  Margery Lois (rodená Sutcliffe). Otca stratil keď mal 24 rokov.

Chodil do chlapčenskej časti školy Bolton School a jeho herecká kariéra začala v  Bolton Little Theatre. Dostal štipendium na St Catharine's College v Cambridge.

Kariéra

Ian sa venoval herectvu v divadle aj vo filme. Vystupoval vo viacerých anglických divadlách vrátane Royal Shakespeare Company a Laurence Olivier's National Theatre Company. Hral postavy ako bol Macbeth, Jago, kráľ Lear.
Vo svete ho však viac preslávil film. Filmovú kariéru začal v roku 1969  postavou Georga Matthewsa v Dotyku lásky (A Touch of Love), ale až v roku 1990  sa stal uznávaným vďaka niekoľkým filmovým hitom. V roku 1993 hral vo filme Six Degrees of Separation spolu s Donaldom Sutherlandom. V tom istom roku sa objavil v menších rolách v televíznych seriáloch a tiež vo filme Posledný akčný hrdina, kde si zahral Smrť. Pokračoval filmom  And the Band Played On o objave AIDS, za čo získal CableACE Award za vedľajšiu úlohu vo filme a nomináciu na Emmy v kategórii významná vedľajšia úloha.
V roku 1995 hral titulnú úlohu v modernom filme Richard III, kde cestoval v čase do budúcnosti.
Vo filme Nadaný žiak (Apt Pupil), nakrútenom podľa knihy Stephena Kinga si zahral nacistického dôstojníka žijúceho pod falošným menom v USA.
V roku 1998  bol nominovaný na Oscara ako najlepší herec vo filme Bohovia a príšery. Zahral si rolu Magneta vo všetkých troch častiach X-mena. Medzi prvým a druhým dielom X-mena už natáčal Gandalfa v sérii Pán prsteňov. Získal ocenenie Actors Guild za najlepšiu vedľajšiu úlohu vo filme o bol tiež nominovaný na cenu Academy Awards v rovnakej kategórii.
V roku 2006 si zahral v da Vinciho kóde, postavu sira Leigha Teabinga. Ukázal sa v sebaparodujúcej postave v Simpsonovcoch. V roku 2007 získal  Primetime Emmy Award za najlepšieho hosťujúceho herca – komediálny seriál. V roku 2009 sa objavil ako väzeň číslo dva v remaku filmu Väzeň. 10. januára  2011 bolo oficiálne potvrdené jeho účinkovanie v postave Gandalfa vo filmovej adaptácii Hobita.

Kampaň za práva LGBT

Ian sa priznal k svojej sexuálnej orientácii  v začiatkoch svojej kariéry, čo podľa mienky jednotlivcov mohlo mať negatívny vplyv na rast jeho kariéry. Aktívne sa účastní kampane za práva lesbičiek, homosexuálov a bisexuálov.

Osobný život

Keď mal osemnásť rokov, zaľúbil sa do Dereka Jacobiho. Bola to ale láska neopätovaná. Jeho prvým dlhoročným partnerom sa stal učiteľ dejepisu z Boltonu, Brian Taylor. Ich vzťah začal  v roku 1964 a trval osem rokov. Žili v Londýne, kde sa Ian venoval svojej hereckej kariére. V roku 1978  na festivale v Edinburghu stretol svojho druhého partnera Seana Mathiasa.
Od roku 2006 bojuje s rakovinou prostaty.
Vignot

Poloha

Obec má rozlohu 16,02 km². Najvyšší bod je položený 377 m n. m. a najnižší bod 225 m n. m.

Obyvateľstvo

Počet obyvateľov obce je 1 323 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Attilly

Polohopis

Attilly má rozlohu 11,81 km². Najvyšší bod je položený 141 m n. m. a najnižší bod 66 m n. m.

Obyvateľstvo

Attilly má 391 obyvateľov (2009).
Graf vývoja obyvateľstva:
Zdroje: INSEE
Levirát

Levirát (lat. levir - švagor) alebo levirátny zákon bol staroorientálny zvyk, ktorý sa praktizoval aj v iných častiach sveta, podľa ktorého sa vdova vydala za brata zosnulého manžela. Ten mal povinnosť postarať sa o ňu a o bratove deti ako keby boli jeho vlastné.
Marcenat (Allier)

Poloha

Marcenat má rozlohu 18,07 km². Najvyšší bod je položený 287 m n. m. a najnižší bod 234 m n. m.

Obyvateľstvo

Marcenat má 372 obyvateľov (2009).
Graf vývoja obyvateľstva:
Zdroje: INSEE
Verejná správa

Verejná správa je činnosť vykonávaná orgánmi štátnej správy, samosprávy a verejnoprávnymi inštitúciami pri zabezpečovaní verejných úloh. Jej hlavným cieľom je prevádzkovanie verejného blahobytu prostredníctvom posilnenia občianskej spoločnosti a sociálnej spravodlivosti.

Modely verejnej správy

Na Slovensku existuje takzvaný paralelný model, v ktorom je štátna správa úplne oddelenou, samostatnou zložkou verejnej správy. V iných štátoch môže byť takzvaný integrovaný model verejnej správy, pri ktorom sú niektoré orgány verejnej správy súčasne orgánom štátnej správy aj orgánom samosprávy.

Verejná správa na Slovensku

Verejná správa na Slovensku je organizovaná na troch úrovniach: štát – kraj – obec.
Slovenská republika je územnosprávne rozdelená na 8 krajov a 2 890 obcí. Krajská samospráva vznikla v rámci decentralizácie verejnej správy 1. januára 2002.
Nočné svietiace oblaky

Nočné svietiace oblaky alebo mračná sú striebristé oblaky viditeľné na večernej oblohe po západe Slnka. Sú zložené z drobných kryštálikov ľadu a svietia vďaka odrazenému slnečnému svetlu.

Výskyt

Je možné ich pozorovať, keď sa Slnko nachádza pod horizontom medzi 6˚ až 16˚ a vrstva mrakov vo výške 80 km je osvetlená slnečným svetlom a súčasne pozadie je dostatočne tmavé. Sú pozorovateľné hlavne vo väčších zemepisných šírkach od 48˚ do 80˚ vo výške 74 až 92 km. Ich hrúbka je iba 0,5 - 2 km a plošné rozmery až 10 000 - 4 000 000 km². Pozorovať je ich možné niekoľko minút až niekoľko hodín. Teplota v týchto mračnách je okolo 135 K a pohybujú sa prevažne juhozápadným smerom rýchlosťou okolo 40 m/s. Prvé pozorovanie tohto javu je z roku 1885. Odvtedy tento úkaz naberá na početnosti výskytov ale aj na sile. Existujú teórie podľa ktorých je tento úkaz spojený s klimatickými zmenami a ľudskou činnosťou. Odpoveď na túto i ďalšie otázky spojenými s touto oblačnosťou hľadá družica AIM.

Charakteristika

Stredný priemer ich častíc bol určený pomocou polarizačných a spektroskopických meraní na 0,3 mikrometra. Priestorová hustota častíc v mraku je okolo 10 000 častíc v kubickom metri. Napriek krátkemu trvaniu tohto úkazu sa podarilo získať vzorky častíc pomocou výškových rakiet, napr. raketou Pandorra už v roku 1968.
Čakovice

Čakovice sú katastrálne územie Prahy. Je tu evidovaných 63 ulíc a 878 adries. Žije tu 4 743 obyvateľov. Od roku 1926 boli Čakovice mestečko.
Praha-Čakovice je mestská časť, ktorá bola ustanovená 24. novembra 1990 a jej územie tvoria celé katastrálne územia Čakovice, Miškovice a Třeboradice, celková rozloha je 1 018,34 ha. V Třeboradiciach sa nachádza najsevernejší bod Prahy. K Prahe bolo celé územie dnešnej mestskej časti pripojené k 1. januáru 1968, mestská časť leží v mestskom obvode Praha 9. Rozšírenú prenesenú pôsobnosť pre jej územie vykonával do konca októbra 2007 úrad mestskej časti Praha 19 so sídlom v Kbeloch, od 1. novembra 2007 úrad mestskej časti Praha 18 so sídlom v Letňanoch.
Chémery-sur-Bar

Poloha

Obec má rozlohu 22,87 km². Najvyšší bod je položený 314 m n. m. a najnižší bod 153 m n. m.

Obyvateľstvo

Počet obyvateľov obce je 441 obyvateľov (2009).
Graf vývoja obyvateľstva:
Zdroje: INSEE
Pivovar Gemer

História

Pivovar Gemer bol založený v roku 1965. V roku 1999 sa stala majiteľom firma KK Company, ktorá zmenila názov na Pivovar a sladovňa Gemer s.r.o. V tom istom roku zmenil pivovar majiteľa. Majiteľom sa stala spoločnosť Heineken International. Koncom roka 2006 spoločnosť Heineken oznámila ukončenie výroby piva v pivovare Gemer, jeho uzavretie a presunutie výroby do Hurbanova.
Saint-Martin-du-Mont (Ain)

Polohopis

Saint-Martin-du-Mont má rozlohu 28,09 km². Najvyšší bod je položený 556 m n. m. a najnižší bod 246 m n. m.

Obyvateľstvo

Saint-Martin-du-Mont má 1615 obyvateľov (2009).
Graf vývoja obyvateľstva:
Zdroje: INSEE
Bréhain

Poloha

Obec má rozlohu 3,59 km². Najvyšší bod je položený 314 m n. m. a najnižší bod 244 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Hôtellerie

Poloha

Obec má rozlohu 5,74 km². Najvyšší bod je položený 177 m n. m. a najnižší bod 124 m n. m.

Obyvateľstvo

Počet obyvateľov obce je 310 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lokália

Lokália (na Morave a v Sliezsku spravidla nazývaná lokálne kaplánstvo alebo lokálna kurácia) bola v minulosti v rímskokatolíckej cirkvi duchovná správa s vlastným kňazom mimo sídla farnosti. Kňaz ustanovený na výkon duchovnej správy v dotknutom mieste sa označoval ako lokalista (na Morave a v Sliezsku lokálny kaplán, prípadne lokálny kurát) , eventuálne sa používalo označenie expozitúra, a pre kňaza sa používalo označenie expozita. Oproti farnostiam sa lokality líšili tým, že neboli samostatné, ale patrili pod určitú farnosť v inej obci. Na rozdiel od filiálok (s filiálnym kostolom) mali lokálie vlastného kňaza.
Lokálie vznikali za vlády Jozefa II. V rámci politiky zahusťovania duchovnej správy. Ich zriadenie bolo administratívne jednoduchšie a finančne menej nákladné ako zriadenie farnosti; financovanie pochádzalo väčšinou z náboženského fondu. V absolútnej väčšine boli neskôr (v priebehu 19. storočia a začiatku 20. storočia, hromadne najmä v 50. rokoch 19. storočia) povýšené na samostatnú farnosť.
Neaufles-Saint-Martin

Poloha

Obec má rozlohu 9,07 km². Najvyšší bod je položený 101 m n. m. a najnižší bod 41 m n. m.

Obyvateľstvo

Počet obyvateľov obce je 1 188 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adolf von Baeyer

Život

Narodil sa v Berlíne. Študoval matematiku a fyziku na Berlínskej Univerzite. Neskôr sa presťahoval do Heidelbergu, kde študoval chémiu s Robertom Bunsenom. Tam pracoval hlavne v laboratóriu Augusta Kekulého. V roku 1858 získal doktorát. Stal sa prednášajúcim profesorom na Berlínskej Obchodnej Akadémii v roku 1860 a profesorom na Štrasburskej Univerzite v roku 1871. V roku 1875 nahradil Justusa von Liebiga na pozícii profesora chémie na Univerzite v Mníchove.
V roku 1881 Kráľovská Spoločnosť v Londýne ocenila Baeyera Davyho medailou za jeho prácu na indigu. V roku 1905 sa stal nositeľom Nobelovej ceny za chémiu.

Práca

Za Baeyerove hlavné úspechy môžeme považovať syntetizovanie a opísanie rastlinného farbiva indigo, vynájdenie fenolftaleínu, výskum v oblasti acetylénov, objasnenie ionizácie solí, syntetizovanie dusíkatých zlúčenín a derivácie kyseliny močovej (spolu so syntetizovaním kyseliny barbiturovej). Bol prvý ktorý prišiel so správnym vzorcom indolu v roku 1869 po publikovaný prvej syntézy spred troch rokov. Medzi jeho príspevky v oblasti teoretickej chémie môžeme zaradiť teóriu trojitých väzieb a teóriu malých uhlíkatých prstencov.
V roku 1872 experimentoval s fenolom a formaldehydom, z ktorých roku 1907 Leo Baekeland ako prvý syntetizoval bakelit.
Zámok Chaumont

Zámok Chaumont (franc. Château de Chaumont-sur-Loire) je zámok v obci Chaumont-sur-Loire v údolí Loiry, ktorý bol postavený ako stredoveký hrad v 10. storočí.
Svoj dnešný vzhľad dostal prestavbou v renesančnom štýle v roku 1510.
Tupá Malenica

Poloha

Leží juhozápadne od obce Tŕstie, v jej katastri.
Elektrický oblúk

Elektrický oblúk je elektrický výboj, ktorý nastáva vtedy, keď medzi dvoma elektricky opačne nabitými elektródami pretečie elektrický prúd cez normálne nevodivé prostredie, napríklad cez vzduch alebo vákuum.
Vzniká pri vypínaní elektrického zariadenia medzi kontaktmi. Je to vodivá dráha vytvorená rozžeravenými časticami látky, z ktorej sú vytvorené kontakty a z materiálu prostredia v ktorom oblúk horí. Pre vodivú dráhu elektrického oblúka neplatí Ohmov zákon. Elektrický oblúk spôsobuje opaľovanie kontaktov, ktoré skracuje životnosť kontaktov a deformuje ich povrch, zvyšuje stykový odpor a teplotu styku. Oteplenie kontaktov závisí od materiálu kontaktov, technológie ich výroby, doby trvania elektrického oblúka, spôsobu zhášania oblúka. Elektrický oblúk sa ľahšie zháša v striedavom obvode ako v jednosmernom ( striedavý prúd - sínusový priebeh – prechod prúdu cez nulu).
Spôsoby zhášania elektrického oblúka:
- Masívnou konštrukciou kontaktov – hlavne v js. obvodoch
- Úpravou kontaktov
- Prerušením oblúka vo viacerých miestach
- Rýchlym oddialením kontaktov
- Vyfúknutie oblúka magnetickým poľom
- Vyfúknutie stlačeným vzduchom
- Zhášacím médiom – olej, plyn (SF6), piesok (poistky)
Nancras

Poloha

Obec má rozlohu 3,06 km². Najvyšší bod je položený 39 m n. m. a najnižší bod 22 m n. m.

Obyvateľstvo

Počet obyvateľov obce je 641 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Medveď

Klubová kariéra

Futbalový svetobežník, v slovenskej lige obliekol postupne dresy rekordných ôsmich klubov. Prvý ligový gól strelil v drese Dukly Banská Bystrica 21. augusta 1993 v stretnutí s Interom Bratislava (1:3). V sezóne 2004/2005 sa stal kráľom strelcov maďarskej ligy a najlepším cudzincom z krajín EÚ. Bol prvým slovenským futbalistom, ktorý hral v čínskej futbalovej lige.
Bordes (Pyrénées-Atlantiques)

Poloha

Obec má rozlohu 7,27 km². Najvyšší bod je položený 361 m n. m. a najnižší bod 208 m n. m.

Obyvateľstvo

Počet obyvateľov obce je 2 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belasé kladivko

Obsah

Detektív a hlavná postava príbehu Lew Archer pátra po ukradnutom obraze známeho maliara Richarda Chantryho. Pri jeho pátraní vychádzajú najavo nové okolnosti a niektorí z predošlých majiteľov obrazu zaplatia najvyššiu daň - svojim životom. Detektívovi pomáha jeho atraktívna priateľka, novinárka Betty Jo Siddonová. Rozuzlenie prípadu je samozrejme prekvapivé, ba priam šokujúce.
Gerzat (obec)

Poloha

Obec má rozlohu 16,28 km². Najvyšší bod je položený 349 m n. m. a najnižší bod 315 m n. m.

Obyvateľstvo

Počet obyvateľov obce je 10 389 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chotan (mesto)

Chotan (po ujgursky خوتەن - Hotan/Chotan, po čínsky 和田 - pchin-jin Hétián - v slovenskom prepise Che-tchien; staršie aj Ilči alebo Ildži) je mesto vo Východnom Turkestane. V roku 2006 v Chotane žilo asi 114 000 obyvateľov, prevažne Ujguri.

Poloha a význam

Chotan je hlavné mestom Chotanskej prefektúry Ujgurskej autonómnej oblasti Sin-ťiang. Nachádza sa na juhozápadnom okraji púšte Taklamakan, západne od rieky Jurungkaš. Mesto má bohatú históriu.

Dejiny

Chotan leží na bývalom južnom rameni Hodvábnej cesty, v časti, kde sa na Hodvábnu cestu napájala jedna z hlavných ciest z Indie a Tibetu do Strednej Ázie. Mesto bolo známe svojimi výrobkami z jadeitu a svojou keramikou, v novšej dobe aj svojimi kobercami. V oblasti existovalo Chotanské kráľovstvo.
Bar (tlak)

Bar (značka bar) je jednotka tlaku. Bar nie je jednotka SI, ale ako dekadický násobok jednotky SI (pascalu) sa môže používať (podobne ako napr. tona alebo liter). Bar sa stále používa pre jeho názornosť, pretože 1 bar je približne tlak atmosféry.

Definícia

1 bar je presne 100 000 pascalov (Pa). Jeden pascal je jeden newton na meter štvorcový.

Pôvod

Slovo bar má pôvod v gréckom slove βάρος (baros), ktoré znamená váha. Jednotku bar a zlomkovú jednotku milibar zaviedol Napier Shaw v roku 1909.
Rions

Poloha

Obec má rozlohu 10,65 km². Najvyšší bod je položený 117 m n. m. a najnižší bod 2 m n. m.

Obyvateľstvo

Počet obyvateľov obce je 1 565 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Poterie-Mathieu

Poloha

Obec má rozlohu 6,41 km². Najvyšší bod je položený 183 m n. m. a najnižší bod 114 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE